Hans Olav Løkken

Hans Olav Løkken (født 1950) er en norsk lokalhistoriker og flygeleder.

Han vokste opp på slektsgården Brekka på Dombås; blant hans søsken er tidligere ordfører Erland Løkken.

Etter artium og befalsskolen tok han universitetsstudier og utdannelse i Luftfartsverket. Han flyttet åtte ganger, og bodde åtte år i Nord-Norge. Han kom til Stjørdal som flyveleder ved Trondheim lufthavn, Værnes i 1981. Han har vært instruktør ved Luftforsvarets flyveskole, Krigsskolen og andre militære skoler i rundt 30 år.

Løkken driver kurs- og foredragsvirksomhet innen luftfart samt historieformidling. Han har utgitt den lokalhistoriske bokserien Stjørdalens krønike, og er fast lokalhistorisk spaltist i Stjørdals-Nytt. Han hadde tidligere det faste innslaget «Fra før i tida» på NR1K P1 Trøndelag på onsdager.

 Referanser 

Kategori:Norske lokalhistorikere
Kategori:Personer tilknyttet NRK
Kategori:Norske flyveledere
Kategori:Personer fra Dovre kommune